Burkitten linfoma

Burkitten linfoma sistema linfatikoko — B linfozitoei lotua batez ere — minbizi modu arraro bat da, nagusiki gazteei eragiten diena. Erdialdeko Afrikan maizago deskribatu dute, nahiz eta munduko beste eremu batzuetan ere hala izan den. Badirudi Afrikan ikusitako forma Epstein-Barr birusaren infekzioarekin lotuta dagoela, mekanismo patogenikoa ezezaguna den arren. Eponimoa Denis Parsons Burkitt kirurgialariarengandik dator, zeinak, Afrika ekuatorialean lan egiten ari zela, 1956an deskribatu baitzuen gaixotasuna.

Burkitten linfoma Myc geneari eragiten dion translokazio kromosomiko ezaugarri batetik dator. Translokazio kromosomikoak kromosoma hautsi egin denez, beste zati kromosomiko batzuekin lotzea ahalbidetzen duela esan nahi du. Burkitten linfoman 8 kromosomari eragiten dio (Myc genearen locus), eta horrek Myc genearen adierazpen-eredua aldatzen du, zelulen hazkuntzan eta ugalketan duen kontrol-funtzio naturala aldatuz. Aldaerarik ohikoenak 8. kromosomatik 14. kromosomara —t(8;14)(q24;q32)— translokazioa eragiten du. Aldaera batzuek, berriz, beste kromosoma batzuetara translokazioak egiten dituzte—t(2;8)(p12;q24) eta t(8;22)(q24;q11)—. Hiru kromosomen arteko translokazio bat ere— t(8;14;18)— identifikatu dute.

Erreferentziak

Kanpo estekak 

Linfoma